kardosdrur/scandi-wiki huggingface dataset:
Raud den ramme

Raud den ramme (Rauðr inn rammi) var ifølge sagaen Heimskringla  en vikingehøvding som boede ved Saltstraumen, i nærheden af nutidens Bodø i Hålogaland i Nordland fylke i Norge. Han er kendt fra sagaen om Olav Tryggvason i Snorres kongesagaer. 

Ifølge Snorre Sturlason boede Raud på øer som hed Gylling og Hæring. Til sammen blev øerne kaldt for Godøerne, og strømmen mellem dem og fastlandet heder Godøystraumen. Raud var en frygtindgydende sejdmand og hedning. Han nægtede  derfor at lade sig døbe af kongen. Olav dræbte Raud ved at tvinge en hugorm ned halsen på ham.

Efter at det var mislykkedes kongen at kristne Raud og i stedet lagde ham i graven, «tog han store rigdomme i guld og sølv og meget  andet løsøre, våben og mange slags kostbarheder.» Det langskib som Raud ejede konfiskerede kongen, da det var meget flottere end det han havde selv. I forenden var der et dragehovede, og bagenden var formet som en krum hale.  Kongen døbte det derfor til Ormen skramme. Dette skib blev senere model for det berømte Ormen hin Lange.

Litteratur 
 Sturlasson, Snorre: Snorres kongesagaer (Heimskringla), Oslo 1979. Side 182.

Personer fra vikingetiden
Bodø
Fast rente



Fast Rente 
Ved fast rente, forstås lånets renteprocent %, når en låne aftale indgås. Fast rente er ensbetydende med at renten man betaler forbliver den samme gennem hele lånets løbetid, altså at ydelsen udgør en (fast) procentdel af lånets størrelse. Med en fast rente kan du derfor vide dig sikker på lånets fremtidige afdrag i modsætning til et lån med variabelrente. Fast Rente forekommer også i forbindelse med opsparingskonto, hvor der kan stilles krav til man deponerer i en given periode og ofte er betinget af at en given sum deponeres.

Danmarks Nationalbank 
Danmarks Nationalbank bruger udtrykket fast rente i forbindelse med obligation.

Eksempler hvor Fast Rente anvendes 

 Danmarks Nationalbank
 Danske Bank
 Jyske Bank
 Sydbank

Kilder 
 Danmarks Nationalbank 
 www.danskebank.dk 
 Jyskebank.dk 
 Sydbank

Referencer

Se også 
 Rente

Renteformer
Ovodda

Ovodda (sardisk: Ovòdda) er en by og en kommune (comune) i provinsen Nuoro i regionen Sardinien i Italien. Byen ligger i 751 meters højde og har 1.602 indbyggere (2016). Kommunen har et areal på 40,85 km² og grænser til kommunerne Desulo, Fonni, Gavoi, Ollolai, Teti og Tiana.

Referencer

Henvisninger 

Kommuner i provinsen Nuoro
Critérium du Dauphiné 2019

Critérium du Dauphiné 2019 var den 71. udgave af cykelløbet Critérium du Dauphiné. Det franske etapeløb var det 25. arrangement på UCI's World Tour-kalender i 2019 og blev arrangeret mellem 9. og 16. juni 2019. Den samlede vinder af løbet blev danske Jakob Fuglsang fra  for anden gang i karrieren.

Hold og ryttere

Danske ryttere 
 Jakob Fuglsang kørte for 
 Magnus Cort kørte for 
 Niklas Eg kørte for 
 Mads Würtz Schmidt kørte for 
 Casper Pedersen kørte for 
 Jesper Hansen kørte for

Etaperne

1. etape

2. etape

3. etape

4. etape

5. etape

6. etape

7. etape

8. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2019
UCI World Tour 2019
Tour de Suisse 2019

Tour de Suisse 2019 er den 83. udgave af cykelløbet Tour de Suisse. Det schweiziske etapeløb er det 26. arrangement på UCI's World Tour-kalender i 2019 og bliver arrangeret mellem 15. og 23. juni 2019.

Hold og ryttere

Danske ryttere
Kasper Asgreen kører for 
Michael Mørkøv kører for 
Søren Kragh Andersen kører for 
Michael Valgren kører for

Etaperne

1. etape

2. etape

3. etape

4. etape

5. etape

6. etape

7. etape

8. etape

9. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger
 
 

2019
UCI World Tour 2019
Luca Zidane

Luca Zinedine Zidane (født  13. maj 1998) er en fransk fodboldspiller som er målmand for den spanske klub Rayo Vallecano. Luca Zidane er søn af den tidligere fodboldlegende Zinedine Zidane.

Fodboldspillere fra Frankrig
Richard Carapaz

Richard António Carapaz Montenegro (født 29. maj 1993 i El Carmelo, Carchi) er en ecuadoriansk cykelrytter som cykler for .

Movistar-chefen Eusebio Unzué hentede ham til Europa og rekrutteringsholdet Lizarte i 2016.

På ottende etape af Giro d'Italia 2018 tog han Ecuadors første etapesejr i en Grand Tour. Han endte på fjerdepladsen samlet.

Et år senere stillede han til start i Giro d'Italia 2019, og blev nævnt som en af udfordrerne til favoritterne. Han vandt 4. etape, og efter at have vundet den 14. etape overtog han førertrøjen som han beholdt løbet ud.

Meritter 

2018
 2. etape + samlet, Vuelta a Asturias
 8. etape, Giro d'Italia
2019
 2. etape + samlet, Vuelta a Asturias
 Giro d'Italia
  Samlet
 4. etape
 14. etape

Grand Tour-resultater

Referencer

Eksterne henvisninger 
 

Mandlige cykelryttere fra Ecuador
Giro d'Italia-vindere
Cykelryttere ved sommer-OL 2020
Olympiske mestre fra Ecuador
Medaljevindere ved sommer-OL 2020
Olympiske medaljevindere i cykling
Justo Villar

Justo Wilmar Villar Viveros (født 30. juni 1977 i Cerrito, Paraguay) er en paraguayansk tidligere fodboldspiller (målmand). Han spillede 120 kampe for det paraguayanske landshold.

Karriere 
Villar spillede over en periode på hele 19 år 120 kampe for Paraguays landshold. Han debuterede for holdet i marts 1999 i et opgør mod Guatemala, og spillede sin sidste landskamp i juni 2018, da paraguayanerne tabte til Japan i en venskabskamp. Han repræsenterede sit land ved tre VM-slutrunder, VM 2002 i Sydkorea/Japan, VM 2006 i Tyskland, samt VM 2010 i Sydafrika. Bedst gik det ved VM i 2010, hvor holdet nåede kvartfinalen. Derudover deltog han ved hele syv udgaver af Copa América, heriblandt 2011-udgaven, hvor holdet nåede finalen, der dog blev tabt til Uruguay.

På klubplan spillede Villar en stor del af sin karriere i hjemlandet, hvor han repræsenterede tre af de store Asunción-klubber, Nacional, Libertad og Sol de América. Han vandt to paraguayanske mesterskab med Libertad. Han var også med til at vinde mesterskaber i både Chile og Argentina, og havde desuden et kort ophold i Spanien hos Real Valladolid.

I 2004 blev Villar kåret til Årets fodboldspiller i Paraguay.

Titler 
Primera División de Paraguay
 2002 og 2003 med Libertad

Primera División Argentina
 2004 (Apertura) med Newell's Old Boys

Primera División de Chile
 2014 (Clausura) og 2015 (Apertura) med Colo-Colo

Referencer

Eksterne henvisninger 

Fodboldspillere fra Paraguay
Fodboldspillere fra Club Libertad
Fodboldspillere fra Club Nacional
Fodboldspillere fra Sol de América
Fodboldspillere fra Colo-Colo
Fodboldspillere fra Estudiantes de La Plata
Fodboldspillere fra Newell's Old Boys
Fodboldspillere fra Real Valladolid
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Kateder

Et kateder er et bord med stol ofte på en mindre forhøjning, som en skolelærer kan sidde eller stå ved mens der undervises, som regel placeret foran en tavle, således at læren har udsyn over klasseværelset.

Katederet kan bogstaveligt opfattes som en lærestol. Når paven udtaler sig ex cathedra, fra lærestolen, er han således ufejlbarlig efter den katolske kirkes retningslinjer.

Undervisning
DM i landevejscykling 2019

Danmarksmesterskaberne i landevejscykling 2019 blev afholdt fra 27. – 30. juni 2019, i Esbjerg Kommune. Konkurrencerne for U23 blev afholdt 22. og 23. juni i Guldborgsund Kommune.

Medaljeoversigt

Resultater

Herrer

Enkeltstart, elite

Linjeløb, elite

Enkeltstart, U23

Linjeløb, U23

Damer

Enkeltstart, elite

Linjeløb, elite

Eksterne henvisninger 

 DM-medaljevindere gennem tiderne hos Danmarks Cykle Union

Cykelløb i 2019
2019
Grevskabet Hoya

Grevskabet Hoya (tysk: Grafschaft Hoya) var et grevskab i Det tysk-romerske rige. Dets område lå i den centrale del af den nuværende tyske delstat Niedersachsen midtvejs mellem Hamborg og Bremen. Den nuværende samtgemeinde Grafschaft Hoya har sit navn fra Grevskabet Hoya.

Hoya opstod som et middelalderligt grevskab i begyndelsen af 1100-tallet. Grevskabet blev regeret af medlemmer af Huset Hoya og var fra 1345 til 1497 delt i to linjer, en i Nienburg og en i Hoya. Grev Jobst 2. konverterede til Martin Luthers lære og indledte Reformationen i 1523. Ved Huset Hoyas uddøen i 1582 blev grevskabets territorium delt mellem Fyrstendømmet Lüneburg, Fyrstendømmet Calenberg og Landgrevskabet Hessen-Kassel.

Hoya
Hoya
Hoya
København Rundt

København Rundt var ett stafetløb for klubhold over 15 x 1000 meter, som første gang arrangeret i 1912 af Københavns Atletik Forbund ved indvielsen af Østerbro Stadion. Løbet startede udenfor stadion, hvorefter der tilbagelagdes 14 etaper gennem Københavns gader, mens den sidste etape blev løbet inde på Østerbro Stadion.

Skiftestederne var: Lille Triangel, Suensonsgade ved Christian 4’s statue, Nørre Voldgade ved Arbejderforeningen, Jernbanegade ved Den lille Hornblæser, Tietgensbroen, Revalsgade, Ny Carlsbergvej, Pile Allé 12, Falkoner Allé ved Frederiksberg Station, Jernbanebommen på Jagtvej, Odinsgade, Jagtvej ved Aldersro Bryggeri og Agersøgade.

Løbet blev afholdt som et gadeløb fra 1912 og frem til 1919, løbet afvikledes i årene 1920, 1921 og 1922 som et baneløb på Østerbro Stadion. I 1923 og 1924 blev løbet ikke afviklet, men det blev genoptaget som gadeløb i perioden fra 1925 til 1934, men fra 1935 blev det igen et baneløb på Østerbro Stadion.

Resultat 

 1912: Arbejdernes Idrætsklub 45:17 min.
 1913: Idrætsforeningen Sparta 45:13 min.

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Nordisk Familjeboks Sportlexikon – uppslagsverk för sport, gymnastik och friluftsliv. Band I-VI. Nordisk Familjeboks Förlags Aktiebolag, Stockholm Klara Civiltryckeri AB 1938.

Stafetløb (løbesport)
Rundt
Atletikkonkurrencer i Danmark
Østerbro
Etableret i 1912
Sandhornøya

Sandhornøya (også skrevet Sandhornøy) er den største ø i Gildeskål kommune i Nordland fylke i Norge. Den har et areal på . Øen domineres af fjeldet Sandhornet, som når  Øen har broforbindelse til Kjøpstad på fastlandet og fylkesvej 17. Der er færgeforbindelse fra Horsdal til Sørarnøya og Sund lige ved Inndyr. Fra Våg er der hurtigbådsforbindelse til Bodø, ydre Gildeskål og Helgeland.

erhvervslivet på øen har traditionelt været domineret af landbrug og fiskeri, men i 2000-tallet er også turisme samt private og offentlige servicetjenester vigtige erhverv. Øen har to butikker, Matkroken Sandhornøy på Sandnes og Spar Sandhornøy i havnen i Våg. Ved Dalan ligger børnehave og børne - og ungdomsskole. På Mårnes ligger Sandhornøy ÆEldresenter og Miljøhuset Globen. Det er stenbrud for kvarts i Stigan ved Mårnes.

I Våg ligger Våg havnegård, som har kontorer og et laboratorium for algeforskning. Byggeriet er inspireret af SALT-projektet, som var på øen for nogle år siden, men som havarerede i en storm. Ved Våg ligger også Blixgården, hvor salmedigteren Elias Blix voksede op, og man kan besøge hans hjem på Elias Blix-tunet.

Kilder og henvisninger 

 Video - Sandhornøy/Sandvika
 Elias Blix jubileum 2011. 

Øer i Nordland
Gildeskål
Christian 4’s statue ved Nyboder

Christian 4’s statue ved Nyboder i København lavet af Vilhelm Bissen (1836-1913) afsløredes den 29. juli 1900 og står på Øster Voldgade ved indgangen til Nyboder-kvarteret hvor den nuværende Krokodillegade krydser Kronprinsessegade.

Eksterne henvisninger 

Christian IV
Monumenter i København
Statuer
Nyboder
Christian 4.s statue ved Børsen

Christian 4.s statue ved Børsen i København er skabt af af den færøske billedhugger Hans Pauli Olsen og afsløredes den 10. maj 2019. Den seks meter høje bronze- og granitstatue står på Slotsholmen foran Børsen.

Monumentet er ikke bare en statue af den tidligere danske konge, men gengiver også bygninger, som han igangsatte – Rundetårn, Rosenborg Slot og Børsen. Bygningerne er vendt på hovedet og udgør soklen, som er en del af statuen. Kunstnerens forklaring til dette er:
"at det er byen, som spejler sig i vandet. Han (Christian 4.) står der og viser byen frem." 
Monumentet har været undervejs siden 2009. Det kostede 1,8 millioner kroner og blev finansieret af Dronning Margrethe og Prins Henriks Fond samt Augustinus Fonden. 

Det gamle stenhuggerfirma Schannong Stenhuggeri har stået for hugningen af rundetårnssoklen i rød Bohus-granit, og bronzestøber Peter Jensen har støbt Christian 4.-figuren og de to tårnspir.

Kritik af statuen
Statuen var genstand for en del kritik, allerede inden den så dagens lys. Både Indre By Lokaludvalg og Københavns Billedkunstudvalg var særdeles kritiske overfor opsætningen af statuen i sine høringssvar til Teknik- og Miljøudvalget i København.

Referencer 

Christian IV
Monumenter i København
Statuer
Indre By (København)
Falkejagt

Falkejagt eller rovfuglejagt er jagt på vilde dyr i deres naturlige habitat ved hjælp af rovfugl. Ved falkejagt kan målet være at fange både små og store dyr; ofte er egern og kaniner byttet. En person, der udfører falkejagt kaldes en falkoner. Han bruger også andre rovfugle end falke: i moderne tid er særligt den rødhalede våge, det brunskuldrede våge og vandrefalke brugt til falkejagt, men også andre falke og ørne kan også bruges.

Falkejagt bruges også til underholdning ved bl.a. festivaller og middelaldermarkeder.

I Danmark er falkejagt tilladt med bestået falkonerprøve.

Historie 
Falkejagt blev udviklet i Mellemøsten og Asien omkring år 2000 f.Kr. Falken var et symbol på mongolske stammer. I middelalderens Europa var falkejagt et symbol på adelstanden, og der var mange restriktioner, så kun de kongelige og adelige kunne jage med rovfugle. Populariteten toppede i 1500-tallet, men gik derefter langsomt tilbage. I 1670 etablerede den senere Christian 5. Falkonergården på Frederiksberg til opdræt og salg af rovfugle til falkejagt.

I Storbritannien oplevede jagtformen en opblomstring i 1800- og 1900-tallet, hvor der blev udgivet adskillige bøger om emnet. I Nordamerika blev traditionen også genoplivet i 1900-tallet.

I dag er falkejagt udbredt over det meste af verden. Moderne radiosendere, der gør det muligt for falkonerne at genfinde deres dyr, hvis de flyver væk, har gjort fuglenes levetid højere.

Referencer

Eksterne henvisninger 

 .

Jagt
Flyvende dyr
Manderley Castle

Manderley Castle (), tidligere "Victoria Castle" og "Ayesha Castle" er stor krenneleret herregård opført i viktoriansk stil, der ligger i Killiney, County Dun Laoghaire-Rathdown i Irland. Det er ejet af sangeren Enya.

Bygningen blev opført i 1840 af dommeren Robert Warren med navnet Victoria Castle''' for at hylde dronning Victorias tronbestigelse.

Herregården har 14.000 m2 park. Der har været en "hemmelig" tunnel i bunden af haven, der har givet adgang til standen ved Killiney, men den er blevet blokeret.

Enya købte den i 1997 for €3,8 millioner, hvor hun skulle have overbudt Michael Flatley. Enya omdøbte huset til "Manderley", efter Daphne du Mauriers roman Rebecca'' fra 1938, hvor et fiktivt hus med samme navn spiller en stor rolle.

Referencer 

Bygninger, konstruktioner og anlæg i Irland
Enya
Luis Henrique

Luis Henrique (født 21. august 1993 i Rio de Janerio i Brasilien) er en brasiliansk MMA-udøver. Han har været professionel kæmper siden 2011 og har senest konkurreret i Ultimate Fighting Championship (UFC). Han er i Danmark mest kendt for at have besejret danske Christian Colombo via submission i tredje omgang den 19. november 2016 på UFC Fight Night 100.

MMA-karriere

Tidlig karriere 
Henrique begyndte sin professionelle MMA karriere i november 2011. Han konkurrerede udelukkende i sit hjemland Brasilien i de første tre og et halvt år af sin karriere og opbyggede en rekordliste på 8 sejre, 1 nederlag og 1 no-contest i løbet af denne tid.

Ultimate Fighting Championship 
Henrique fik sin UFC-debut mod den anden nykommer Francis Ngannou den 19. december 2015 på UFC på Fox 17. Han tabte kampen via knockout i anden omgang.

Henrique mødte nykommeren Dmitrii Smolyakov den 23. juli 2016 på UFC på Fox 20. Han vandt kampen via submission i anden omgang.

Henrique mødte herefter danske Christian Colombo den 19. november 2016 på UFC Fight Night 100. Han vandt kampen via submission i tredje omgang.

Henrique mødte Marcin Tybura den 5. marts 2017 på UFC 209. Han tabte kampen via TKO i tredje omgang.

Det blev offentliggjort den 24. november 2018, at Henrique var blevet frigivet af UFC.

Referencer

Eksterne henvisninger 
 Luis Henrique – UFC.com
 

MMA-udøvere fra Brasilien
Henrique da Silva

Luis Henrique da Silva (født 1. september 1989 i Limoeiro, Pernambuco, Brasilien) er en brasiliansk MMA-udøver, der tidligere konkurrerede i Light Heavyweight-divisionen i Ultimate Fighting Championship (UFC). Han er i Danmark mest kendt for at have besejret danske Joachim Christensen via submission i anden omgang, den 1. oktober 2016 på UFC Fight Night 96.

Baggrund 
Da Silva begyndte som ung at træne forskellige former for kampsport. Han begynder derefter at træne i Muay Thai, og jiu-jitsu som teenager, inden han skiftede til MMA i 2011.

MMA-karriere 
Da Silva fik sin professionelle MMA-debut i december 2013. Han opbyggede en ubesejret rekordliste på 10-0, hvor han primært konkurrerede på forskellige regionale arrangementer i Nord-Brasilien, før han skrev kontrakt med UFC i 2016.

Ultimate Fighting Championship 
Da Silva fik sin UFC-debut mod Jonathan Wilson den 4. juni 2016 på UFC 199.  Han vandt kampen via TKO i anden omgang. 

Da Silva mødte herefter danske Joachim Christensen den 1. oktober 2016 på UFC Fight Night 96.  Han vandt kampen ved submission i anden omgang. 

Da Silva mødte Paul Craig den 17. december 2016 på UFC på Fox 22 .  Han tabte kampen via submission i anden omgang. 

Da Silva mødte UFC-nykommeren Jordan Johnson den 28. januar 2017 på UFC på Fox 23 .  Han tabte kampen via enstemmig afgørelse. 

Da Silva mødte Ion Cuţelaba den 11. juni 2017 på UFC Fight Night 110 .  Han tabte kampen via knockout i første omgang. 

Da Silva mødte UFC-nykommeren Gökhan Saki den 23. september 2017 på UFC Fight Night 117.  Han tabte kampen via knockout i første omgang.

Da Silva blev frigivet fra UFC den 15. november 2017.

Referencer

Eksterne henvisninger 
 

MMA-udøvere fra Brasilien
Pages with unreviewed translations
Bojan Mihajlović

Bojan Mihajlović (født 30. marts 1980 i Odzaci i Serbien) er en tidligere serbisk professionel MMA-udøver. Han var professionel fra 2003 til 2017 og konkurrerede i Ultimate Fighting Championship (UFC). Han er i Danmark mest kendt for sin kamp mod danske Joachim Christensen som han tabte til via TKO i redje omgang på UFC Fight Night 103.

MMA-karriere

Tidlig karriere 
Han debuterede som professionel kæmper i 2003 og Mihajlović konkurrerede primært i Serbian Battle Championship i sit hjemland Serbien. Før han sluttede sig til UFC i 2016, opbyggede han en rekordliste på 10 sejre og  3 nederlag i løbet af 12 år.

Ultimate Fighting Championship 
Mihajlović fik sin UFC-debut i juli 2016 i en heavyweight-kamp mod Francis Ngannou på UFC på Fox 20. Han tabte kampen via TKO i første omgang.  

I sin næste UFC-kamp gik Mihajlović ned i Light Heavyweight-vægtklassen, da han mødte danske Joachim Christensen på UFC Fight Night 103. Han tabte kampen via TKO i tredje omgang.  

I sin tredje kamp for organisationen mødte Mihajlović, Abdul-Kerim Edilov den 2. september 2017 på UFC Fight Night 115. Han tabte kampen via TKO i anden omgang.

MMA-rekordliste

Referencer

Eksterne henvisninger 
 

MMA-udøvere fra Serbien
MMA-udøvere
Gadsjimurad Antigulov

Gadsjimurad Antigulov (; født 1. januar 1987 i Anapa i Sovjet Unionen) er en russisk MMA-udøver af Avar afstamning der konkurrerer i Light Heavyweight-divisionen i Ultimate Fighting Championship (UFC).  Han var Light Heavyweight-mester i Absolute Championship Berkut.   Pr. 26. juli 2018 er han #15 på den officielle UFC-light heavyweight-rangliste.  Han er i Danmark mest kendt for at have besejret danske Joachim Christensen via rear-naked choke submission i første omgang på UFC 211 den 13. maj 2017.

Baggrund 
Antigulov begyndte i en ung alder at træne brydning, hvilket er nationalsporten i Dagestan og gik over til MMA, da sporten blev introduceret til hans hjemland.

MMA-karriere

Tidlig karriere 
Antigulov kæmpede i det russiske kredsløb i 9 år,  og han var to-gange light heavyweight-mester i Absolut Championship Berkut.   Han opbyggede en rekordliste på 18-4 før han sluttede sig til UFC.

Ultimate Fighting Championship 
Antigulov fik sin UFC-debut den 19. november 2016 på UFC Fight Night: Bader vs. Nogueira 2 mod Marcos Rogério de Lima. Han tog sin første UFC-sejr via guillotine choke på 67 sekunder i første omgang.  Han blev tildelt Performance of the Night-bonusprisen for sin indsats. 

Antigulov skulle have mødt Ed Herman på UFC 209 den 4. marts 2017. Kampen blev fjernet på grund af Herman blev ramt af en skade. 

Den 13. maj 2017 mødte Antigulov, danske Joachim Christensen på UFC 211. Han vandt kampen via rear-naked choke submission i første omgang. 

Antigulov var planlagt til at møde Ion Cuţelaba den 4. november 2017 ved UFC 217 .  Imidlertid trak Antigulov sig ud af kampen den 26. september med på grund af en skade,  og blev erstattet af UFC-nykommeren Michał Oleksiejczuk. 

Antigulov forventedes at møde Aleksandar Rakić den 24. februar 2018 på UFC på Fox 28.  Imidlertid blev det rapporteret den 7. februar 2018, at Antigulov blev trukket fra kampen på grund af en skade og kampen blev derfor aflyst. 

Kampen mod Ion Cuţelaba fandt endelig sted den 28. juli 2018 på UFC på Fox 30.  Antigulov tabte kampen via TKO i første omgang. 

Antigulov skulle have mødt Sam Alvey den 23. februar 2019 på UFC Fight Night 145.  Men den 25. januar 2019 blev det rapporteret, at Alvey skulle møde Jim Crute på UFC 234 i stedet. 

Antigulov var kort knyttet til en kamp mod UFC-nykommeren Roman Dolidze den 20. april 2019 på UFC Fight Night 149.  Imidlertid blev Dolidze udskiftet blot få dage senere af uafklarede årsager, af Michał Oleksiejczuk.  Antigulov tabte kampen via knockout i første omgang.

Mesterskaber og præstationer

MMA 

 Absolute Championship Berkut (ACB)
 ACB Light Heavyweight Championship (2 gange) vs. Ruslan Khaskhanov og Muslim Makhmudov  
 Ultimate Fighting Championship
 Performance of the Night (1 gang) vs. Marcos Rogério de Lima

MMA-rekordliste

Referencer

Eksterne henvisninger 
 

MMA-udøvere fra Rusland
Pages with unreviewed translations
Linea Søgaard-Lidell

Linea Søgaard-Lidell (født 30. marts 1987 i Aarhus) er medlem af Folketinget, tidligere medlem af Europa-Parlamentet og kommunikationsrådgiver. Linea Søgaard-Lidell er valgt for Venstre.

Politisk karriere 
Linea Søgaard-Lidell blev valgt som Danmarks 14. mandat til Europa-Parlamentet ved valget den 26. maj 2019, hvilket betød, at hun først fik pladsen, da Brexit blev gennemført 31. januar 2020.

Linea Søgaard-Lidell var til Europa-Parlamentsvalget 2019 opstillet som nr. 2 på Venstres liste til valget. Søgaard-Lidell blev valgt med 24.153 personlige stemmer  til Venstres 4. mandat og Danmarks 14. mandat til Europa-Parlamentet.

I Europa-Parlamentet havde Søgaard-Lidell plads i Udvalget om Miljø, Folkesundhed og Fødevaresikkerhed (ENVI). Hun var desuden stedfortræder i Økonomi- og Valutaudvalget (ECON).

Linea Søgaard-Lidell blev februar 2022 valgt som Tommy Ahlers' efterfølger som folketingskandidat for Venstre på Østerbro og stillede derfor op til Folketinget i Københavns Storkreds. Ved Folketingsvalget 1. november 2022 blev hun valgt til Folketinget i Københavns Storkreds og forlod derfor Europa-Parlamentet.

Efter folketingsvalget 2022 blev Linea Søgaard-Lidell bliver ordfører for både klima, energi og forsyning for Venstre.

Baggrund 
Linea Søgaard-Lidell er uddannet cand.public fra Aarhus Universitet og Danmarks Medie- og Journalisthøjskole i Aarhus. Hun har foruden en BA i europæiske studier også fra Aarhus Universitet. Hun har tidligere arbejdet som kommunikationsrådgiver i Vækstfonden.

Linea Søgaard-Lidell har siden 2013 været aktiv i Europabevægelsen i Danmark. Hun er medlem af foreningens forretningsudvalg.

Hun er vokset op i Esbjerg og blev student fra Esbjerg Statsskole i 2006.

Referencer 

Nuværende folketingsmedlemmer fra Venstre
Medlemmer af Europa-Parlamentet fra Danmark 2019-2024
Journalister fra Danmark
Personer fra Aarhus